open-index/open-wikipedia-markdown huggingface dataset:
குமார் சுரேஷ் சிங்

**குமார் சுரேஷ் சிங்** (*Kumar Suresh Singh*) (1935-2006) பொதுவாக **கே. எஸ். சிங்** என்று அழைக்கப்படும் இவர் ஓர் இந்திய ஆட்சிப் பணி அதிகாரியாவார். இவர் சோட்டாநாக்பூரின் ஆணையராகவும் (1978-80) மற்றும் இந்திய மானுடவியல் ஆய்வுத் துறையின் தலைமை இயக்குநராகவும் பணியாற்றியுள்ளார். இவர் முக்கியமாக இந்திய மக்கள் பற்றிய கணக்கெடுப்பின் மேற்பார்வை மற்றும் தொகுத்தல் பாணிக்காகவும் மற்றும் பழங்குடி வரலாறு பற்றிய ஆய்வுகளுக்காகவும் அறியப்படுகிறார்.

## வாழ்க்கை
குமார் சுரேஷ் சிங் , பிற்படுத்தப்பட்ட ஒரு இனத்தைச் சேர்ந்தவர். பீகாரில் உள்ள முங்கேரில் வளர்ந்தார். பாட்னா பல்கலைக்கழகத்தில் இளங்கலை வரலாறு படித்தார். பின்னர் முதுகலைப் பட்டம் பெற்றார். இறுதியாக புரட்சியாளர் பிர்சா முண்டா என்ற தலைப்பில் முனைவர் பட்டம் பெற்றார். 

இவர் 1958 இல் இந்திய ஆட்சிப் பணியில்  சேர்ந்தார்.   பின்னர் 1965-1968 காலகட்டத்தை சோட்டாநாக்பூர் பகுதியில் உள்ள பலாமூவில் துணை ஆணையராகப் பணி புரிந்தார். இந்த சமயத்தில் ஏற்பட்ட இந்தியப் பஞ்சத்தில் பீகாரில் நிவாரணப் பணிகளை ஒழுங்கமைக்க உதவினார். 

பின்னர், சிங் சோட்டாநாக்பூருக்கு 1978-1980  ஆணையராக மீண்டும் பணியேற்றார். 1984 ஆம் ஆண்டில் இவர் இந்திய மானுடவியல் ஆய்வகத்தில் தலைமை இயக்குநராகவும் , போபாலில் உள்ள இந்திரா காந்தி ராட்டிரிய மானவ் சங்கராலயாவின் (மனிதகுலத்தின் தேசிய அருங்காட்சியகம்) இயக்குநராகவும் நியமிக்கப்பட்டார். 

சிங் 1993 இல்இந்திய மானுடவியல் ஆய்வகத்தின் பொறுப்பிலிருந்து ஓய்வு பெற்றாலும், இவர் 20 மே 2006 இல் இறக்கும் வரை *பீப்பிள் ஆஃப் இந்தியா* தொடரின் பொது ஆசிரியராக இருந்தார். தான் இறப்பதற்கு சற்று முன்பு இறுதி தொகுதியை முடித்தார். இவர் இறக்கும் போது இந்திய வரலாற்று ஆராய்ச்சிக் குழுவின் தேசிய உறுப்பினராக இருந்தார்.   

## பழங்குடியினர் ஆய்வுகள்
ஆங்கிலேய ஆட்சிக்கு எதிரான கிளர்ச்சிப் பிரச்சாரத்தின் தலைவரான பிர்சா முண்டாவைப் பற்றி சிங் ஒரு ஆய்வறிக்கையை எழுதினார். இதைச் செய்ய, பீகாரின் சார்க்கண்டு பகுதியின் பழங்குடியின மக்களால் கூறப்பட்டுவந்த நாட்டுப்புறக் கதைகள் மற்றும் பிற வாய்வழி வரலாற்றை இவர் கணிசமாக நம்ப வேண்டியிருந்தது. மொத்தத்தில் இவர் 15 ஆண்டுகள் களப்பணிகளை மேற்கொண்டார். தாமோதர் தர்மானந்தா கோசாம்பியை முதன்மையான துணை வரலாற்றாசிரியர் என்று கருதினாலும், குமார் சுரேஷ் சிங் சிங்கும் குறிப்பிடத்தக்க வரலாற்றாசிரியராக இருந்துள்ளார். இவர் பழங்குடியின வரலாற்றில் பிற படைப்புகளையும் உருவாக்கினார். 

## இந்திய மக்கள்
இந்தியாவில் உள்ள அனைத்து சமூகங்களுக்கிடையிலான வேறுபாடுகள் மற்றும் இணைப்புகள் பற்றிய மானுடவியல் ஆய்வாகக் கருதப்பட்ட இந்திய மக்கள் கணக்கெடுப்பின் அமைப்பு, தொகுத்தல் மற்றும் மேற்பார்வை ஆகியவற்றுக்கான பொறுப்பு இவரிடம் வழங்கப்பட்டது . அக்டோபர் 1985 மற்றும் 1994 க்கு இடைப்பட்ட காலப்பகுதியில் 470 அறிஞர்களை உள்ளடக்கிய இந்த கணக்கெடுப்பில் 4694 சமூகங்கள் அடையாளம் காணப்பட்டன. இதில் பல்வேறு கருத்தரங்குகள் மற்றும் பட்டறைகளில் ஈடுபட்டவர்களும் உள்ளனர். கணக்கெடுப்பின் முழு முடிவுகளும் வெளியிடப்பட்ட 43 தொகுதிகளை நிரப்புகின்றன, அவற்றில் 12 சிங் இறந்த நேரத்தில் தயாரிக்கப்பட்டவை  

## இதனையும் காண்கவும்

* வில்லியம் குரூக்

## மேற்கோள்கள்

## மேலும் படிக்க
* 
* 
## வெளி இணைப்புகள்

*Anthropological Survey of India

பகுப்பு:இந்திய வரலாற்றாளர்கள்
பகுப்பு:2006 இறப்புகள்
பகுப்பு:1935 பிறப்புகள்
தற்காலிக திருமணம் (இஸ்லாம்)

**தற்காலிக திருமணம்** அல்லது **நிக்கா முத்தாஹ்** (*Nikah mut'ah*) அரபு:نكاح المتعة)  என்பது ஒரு தனிப்பட்ட மற்றும் வாய்மொழியான தற்காலிக திருமண ஒப்பந்தமாகும்.  பன்னிருவர் சியா இசுலாமியப் பிரிவினர் இவ்வகை திருமணத்தை மேற்கொள்கின்றனர்.  இதில் திருமணத்தின் காலம் மற்றும் மஹர் எனும் மணக்கொடை இருக்க வேண்டும்.  இஸ்லாத்தில் உள்ள மற்ற திருமண முறைகளைப் போலவே, தற்காலிக திருமணத்திலும் விதிமுறைகளை ஏற்பது அவசியமானது.

ஒரு தற்காலிக திருமணத்தின் காலம் மாறுபடும். இவ்வகைத் திருமணம் ஒரு மணிநேரம் முதல் தொண்ணூற்றொன்பது ஆண்டுகள் வரை இருக்கலாம். பாரம்பரியமாக, ஒரு தற்காலிக திருமணத்திற்கு சாட்சிகள் அல்லது பதிவு தேவையில்லை. இருப்பினும் சாட்சிகளை எடுத்துக்கொள்வது பரிந்துரைக்கப்படுகிறது.இஸ்லாம் குறித்தான ஆக்ஸ்போர்டு அகராதி, இவ்வகை திருமணத்தின் குறைந்தபட்ச கால அளவு மூன்று நாட்கள், மூன்று மாதங்கள் அல்லது ஒராண்டு காலம் எனப்பரிந்துரைக்கிறது. 

சன்னிகளும், சியாக்களும் இந்த திருமணம் இஸ்லாத்திற்கு முந்தைய அரபு பாரம்பரியம் என்றும் குர்ஆனால் தடை செய்யப்படவில்லை என்றும் ஒப்புக்கொள்கிறார்கள். ஷியாக்களின் கூற்றுப்படி, இந்த பாரம்பரியம் முகமதுவால் அங்கீகரிக்கப்பட்டது மற்றும் அவரது வாழ்நாளில் முஸ்லிம்களிடையே தொடர்ந்தது. சுன்னிகளின் கூற்றுப்படி, இந்த நடைமுறை ஆரம்பத்தில் முகமதுவால் அங்கீகரிக்கப்பட்டாலும், பின்னர் அது அவரால் தடைசெய்யப்பட்டது. தடையில் கலீஃபா உமரின் கூர்மையான பங்கை இரு தரப்பும் வலியுறுத்துகின்றன.  

சில முஸ்லீம்கள் மற்றும் மேற்கத்திய அறிஞர்கள் *நிக்காஹ் முத்தாஹ்* மற்றும் *நிக்காஹ் மிஸ்யார்* ஆகிய இரண்டும் இஸ்லாமிய ரீதியாக தடைசெய்யப்பட்ட விபச்சாரத்தை  அனுமதிக்கும் முயற்சிகள் என்று கூறியுள்ளனர்.  

## பின்னணி
முத்தா என்பதற்கு மகிழ்ச்சி என்று பொருள்.. நிக்கா முத்தாவில் கணவன் மனைவிக்கு சில உரிமைகள் இல்லை . இதில் முக்கியமாக நிக்கா முத்தா முறையில் மணந்த மனைவியுடன் வீட்டில் இருக்க முடியாது மற்றும் நிறைய பயணம் செய்பவர்களால் இத்திருமண முறை  பயன்படுத்தப்பட்டது. உதாரணமாக, வெளிநாடுகளில் மாதக்கணக்கில் பயணம் செய்யும் ஒரு வியாபாரி,  விவாகரத்து பெற்ற விதவையை திருமணம் செய்து கொள்ளலாம். அவர்கள் ஒருவரை ஒருவர் கவனித்துக் கொள்வார்கள். அடுத்த ஊருக்குப் போகும்போது, திருமண ஒப்பந்தத்தை ரத்து செய்து விட்டு, அடுத்த இடத்தில் முத்தா ஒப்பந்தத்தில் கையெழுத்திடலாம்.

## இதனையும் காண்க
* இசுலாத்தில் திருமணம்
## மேற்கோள்கள்

பகுப்பு:இசுலாமிய நடைமுறைகள்
பகுப்பு:திருமண முறைகள்
பியெய்ன் ஆறு

**பியெய்ன் ஆறு** (*Piyain River*) என்பது இந்தியா மற்றும் வங்காளதேசத்தின் எல்லையில் ஓடும் ஓர் ஆறாகும். இது மேகாலயா உம்கோட்டிலிருந்து உருவாகும் சுர்மா ஆற்றின் துணை ஆறாகும். இந்த ஆறு சில்ஹெட் மாவட்டம் வழியாக வங்காளதேசத்தில் நுழைகிறது.

## ஆற்றோட்டம்
பியெய்ன் ஆற்றின் நீளம் 145 கி.மீ. ஆகும். &nbsp;ஓம் அல்லது உமகத் ஆறு அல்லது அசாமிலிருந்து உருவாகிறது.

## படங்கள்

படிமம்:Jaflong_Sylhet_Bangladesh_(11).JPG
படிமம்:Piyain_River_(3).jpg
படிமம்:Piyain_River_(6).jpg
படிமம்:Piyain_River_(9).jpg|alt=Piyain River at Zero Point Jaflong
படிமம்:Piyain_River_at_Chhatak.JPG|alt=Piyain River at Chhatak Upazila
படிமம்:Piyain_River,_Sylhet,_Bangladesh.jpg|alt=Piyain River. The picture was taken on the way to Bisnakandi


## மேற்கோள்கள்

## வெளி இணைப்புகள்

* பங்கலாபேடியாவில் உள்ள பியெய்ன் ஆறுவங்காளபீடியா

பகுப்பு:மேகாலயாவில் உள்ள ஆறுகள்
கர்பி மேகாலயா பீடபூமி

**கர்பி மேகாலயா பீடபூமி** (*Karbi-Meghalaya Plateau*) இந்தியத் தீபகற்பப் பீடபூமியின் விரிவாக்கமாகும். இது முதலில் இரண்டு வெவ்வேறு பீடபூமிகளாக இருந்ததாகும். இவை கர்பி ஆங்கலாங் பீடபூமி மற்றும் சில்லாங் பீடபூமி ஆகும்.

மேகாலயா பீடபூமி பாரம்பரியமாக காரோ, காசி மற்றும் ஜைண்டியா மலைகளாகப் பிரிக்கப்பட்டுள்ளது. கிழக்கில் தன்சிரி ஆற்றுப்பகுதியிருந்து மேற்கில் சிங்கிமாரி ஆறு வரை சுமார் 400 கி.மீ. நீளமும், சராசரியாக 40 கி.மீ. அகலமும், சுமார் 35,291 கி.மீ.2 பரப்பளவும் கொண்டுள்ளது.

கர்பி பீடபூமி பேரிக்காய் வடிவத்தில் சுமார் 7000 சதுர கிலோமீட்டர் பரப்பளவைக் கொண்டுள்ளது. மேகாலயா பீடபூமியுடன் இதன் இணைப்பு தெற்கே மிகவும் சிதைந்த மற்றும் முதுமை நிலப்பரப்பின் ஒரு பகுதி வழியாக உள்ளது.

## விவரங்கள்
இமயமலை தோன்றிய நேரத்தில் இந்தியத் தட்டின் வடகிழக்கு நோக்கிய இயக்கத்தால் ஏற்பட்ட சக்தியின் காரணமாக, ராஜ்மகால் மலைகளுக்கும் கர்பி மேகாலயா பீடபூமிக்கும் இடையில் ஒரு பெரிய பிளவு உருவானது என்று நம்பப்படுகிறது. பின்னர், இந்தத் தாழ்வுநிலையானது ஏராளமான ஆறுகளின் படிவு நடவடிக்கைகளால் நிரப்பப்பட்டது. இன்று மேகாலயா மற்றும் கர்பி ஆங்கலாங் பீடபூமி பிரதானத் தீபகற்பத் தொகுதியிலிருந்து பிரிக்கப்பட்டுள்ளன. இப்பகுதியில் தென்மேற்கு பருவமழை அதிகபட்சமாகப் பெய்யும். இது இந்தியாவின் வடகிழக்கு பீடபூமியில் அமைந்துள்ளது .

## மேற்கோள்கள்

பகுப்பு:இந்தியாவின் பீடபூமிகள்
மைன்ட்டு ஆறு

**மைன்ட்டு ஆறு** (*Myntdu River*) இந்திய மாநிலமான மேகாலயாவின் ஜைண்டியா மலை மாவட்டத்தில் உள்ள முக்கிய நீர்நிலைகளில் ஒன்றாகும். உள்ளூரில் 'கா தவியார் கா தகன்' (பினார் பேச்சுவழக்கில் எங்கள் பாதுகாவலர் ஏஞ்சல்) என்று அழைக்கப்படுகிறது. இது ஜோவாய் நகரத்தினையும், நகரை ஒட்டியுள்ள இடங்களில் வசிப்பவர்களுக்கு ஓர் ஆசீர்வாதமாகும். ஜோவாய் நகரின் புறநகரில் அமைந்துள்ள மைன்ட்டு பள்ளத்தாக்குக்குப் பகுதியின் நீர்ப்பாசனம் இந்த ஆற்று நீரின் அடிப்படையில் அமைகிறது.

கடல் மட்டத்திலிருந்து 1,420 மீட்டர் (4,660 ) உயரத்தில் உருவாகும் இந்த ஆறு நீர் மின் உற்பத்திக்கு ஏற்றது.

## ஆதாரங்கள்
இந்த ஆறு ஜோவாய் நகரத்தை ஒட்டியுள்ள மிமிந்த்டு என்ற இடத்தில் உருவாகிறது. இந்த ஆறு நகரின் வடக்குப் பகுதியைத் தவிர மூன்று பக்கங்களிலும் ஜோவாயைச் சுற்றி வருகிறது.

## ஆற்றோட்டம்
இந்த ஆறு ஜோவாய் வழியாகப் பாய்ந்து, பின்னர் லெஷ்கா வழியாக (அங்கு ஒரு நீர்மின் திட்ட அணை கட்டப்பட்டு வருகிறது), ஜைண்டியா மலைகளுக்குள் உள்ள போர்காட் கிராமத்தை அடைவதற்கு முன்பு, வங்காளதேசத்தில் நுழைகிறது. இங்கு இது உள்நாட்டில் 'சாரி' என்று அழைக்கப்படுகிறது.

## நீர்மின் திட்டம்
மூன்று கட்டங்களாகத் திட்டமிடப்பட்டு, ஆற்றின் குறுக்கே கட்டப்பட்ட மைன்ட்டு-லெஷ்கா நீர்மின் திட்ட அணை (3X42 மெகாவாட்), மேகாலயா மேற்கு ஜைண்டியா மலை மாவட்டத்தில் உள்ள லெஷ்காவில், அம்லரம் துணைப்பிரிவு தலைமையகத்திற்கு அருகில் அமைந்துள்ளது. இத்திட்டத்திற்கான செலவு சுமார் 360 கோடி ரூபாய் என மதிப்பிடப்பட்டுள்ளது.

## மேலும் காண்க

* ஜோவாய்

## மேற்கோள்கள்

பகுப்பு:மேகாலயாவில் உள்ள ஆறுகள்
மசாய் பீடபூமி

**மசாய் பீடபூமி** (*Masai Plateau*), மசாய் பதார் அல்லது **மசாய் சதாசு** என்றும் அழைக்கப்படுகிறது. இது மகாராட்டிராவின் கோலாப்பூர் நகரத்திலிருந்து மேற்கே 30 கிலோமீட்டர் தொலைவில் அமைந்துள்ள ஒரு பீடபூமி ஆகும்.

இது இயற்கைக்காட்சிக்காகவும் ஆகத்து, செப்டம்பர் மாதங்களில் பூக்கும் பல்வேறு வகையான பருவகாலக் காட்டுப்பூக்களுக்காகப் பெயர் பெற்றது. இந்த பீடபூமி கடல் மட்டத்திலிருந்து சராசரியாக 900 மீட்டர் உயரத்தில் அமைந்துள்ளது. இப்பீடபூமி சுமார் ஒன்றரை சதுர கிலோமீட்டர் பரப்பளவில் பரவியுள்ளது. மசாய் பீடபூமியில் பூக்கும் தாவரங்களின் பன்முகத்தன்மை உள்ளது.இவற்றில் ஆர்க்கிடுகள் மற்றும் யூட்ரிகுலேரியா மற்றும் *ட்ரோசெரா இண்டிகா* போன்ற உணுண்ணித் தாவரங்கள் அடங்கும்.

## மேற்கோள்கள்

பகுப்பு:Coordinates on Wikidata
பகுப்பு:இந்தியாவின் பீடபூமிகள்
கோபிலி ஆறு

**கோபிலி ஆறு** (*Kopili River*) என்பது வடகிழக்கு இந்தியாவில் மாநிலங்களுக்கு இடையேயான ஓடும் ஓர் ஆறாகும். இது மேகாலயா மற்றும் அசாம் மாநிலங்கள் வழியாகப் பாய்கிறது. கோபிலி ஆறு அசாமில் பிரம்மபுத்திரா ஆற்றின் தெற்குக் கரை துணை ஆறாகும்.

## ஆற்றோட்டம்
கோபிலி மேகாலயா பீடபூமியில் உருவாகி மத்திய அசாம் மற்றும் அசாமின் மலை மாவட்டங்கள் வழியாக பிரம்மபுத்திராவுடன் சங்கமிக்கும் முன் பாய்கிறது. அசாமில் இது கர்பி ஆங்கலாங், திமா ஹசாவ், காமரூப் மற்றும் நகாமோ மாவட்டங்கள் வழியாகப் பாய்கிறது. இந்த ஆறு மொத்தம் 290 கிலோமீட்டர் (180 மைல்) நீளம் ஓடுகிறது. இது 16,420 சதுர கிலோமீட்டர் (6,340 சதுர மைல்) நீர்ப்பிடிப்புப் பகுதியினைக் கொண்டுள்ளது. நாகான் மாவட்டத்தில் சமவெளிகளில் இறங்குவதற்கு முன்பு 120 கிலோமீட்டர் (75 மைல்) தொலைவில் பல ஆழமான பள்ளத்தாக்குகள் மற்றும் அருவிகளைக் கொண்டுள்ளது.

## நீர்ப்பாசன பணிகள்
1975ஆம் ஆண்டில் முடிக்கப்பட்ட, காமரூப் மாவட்டத்தில் கோபிலி பாசனத் திட்டம் 14 வருவாய் கிராமங்களில் 1,300 ஹெக்டேர் (3,200 ஏக்கர்) நிலத்திற்கு நீர்ப்பாசனம் வழங்குகிறது. இதன் மூலம் நெல் சாகுபடி செய்யப்படுகிறது. அசாமின் திமா ஹசாவ் மற்றும் மேகாலயாவின் ஜைண்டியா மலை மாவட்டங்களில் அமைந்துள்ள கோபிலி நீர்மின் திட்டம், வடகிழக்கு மின்சாரக் கழகத்தால் நடத்தப்படுகிறது. இதில் காண்டோங் மற்றும் உம்ரோங்சோ அணைகள் மற்றும் அவற்றின் நீர்த்தேக்கங்கள் அடங்கும். இந்த நீர்மின் திட்டத்தில் மொத்தம் 275 மெகாவாட் திறன் கொண்ட மூன்று மின் நிலையங்கள் உள்ளன.

## சுற்றுச்சூழல் பிரச்சினைகள்
கோபிலி 54 வகையான மீன்களைக் கொண்டுள்ளது. மேகாலயாவில் கோபிலியின் மேல் பகுதிகளில் உள்ள திறந்தவெளி நிலக்கரி சுரங்கமானது ஆற்றின் அமில மயமாக்கலுக்கு வழிவகுத்தது. இது ஆற்றின் போக்கின் ஒரு பகுதியை உயிரியல் ரீதியாக பாதித்தது. இதனால் ஆற்று நீர் மனித நுகர்வுக்குத் தகுதியற்றதாக உள்ளது. கோபிலி நீர்மின் திட்டத்தின் மின் நிலையங்களில் அடிக்கடி செயலிழக்கவும் வழிவகுத்தது. அசாமில் உள்ள நீப்கோ (வடகிழக்கு மின்சார மின் கழகம் லிமிடெட்) நிறுவனத்தின் 275 மெகாவாட் கோபிலி அணை மின் நிலையம் 7 அக்டோபர் 2019 அன்று பெரும் பேரழிவைச் சந்தித்தது. உம்ராங்சோ அணையிலிருந்து நீர்மின் நிலையத்திற்குத் தண்ணீரை எடுத்துச் செல்லும் குழாய் அசாமின் திமா ஹசாவோ மாவட்டத்தில் அதிகாலையில் வெடித்தது. இதனால் ஏராளமான நீர் மின் நிலையத்திற்குள் நுழைந்தது.

## மேற்கோள்கள்

பகுப்பு:கர்பி ஆங்கலாங்கு மாவட்டம்
பகுப்பு:அசாம் ஆறுகள்
பகுப்பு:மேகாலயாவில் உள்ள ஆறுகள்
பாலக்காடு நகர தொடருந்து நிலையம்

**பாலக்காடு நகர தொடருந்து நிலையம்** (*Palakkad Town railway station*) (நிலைய குறியீடு: PGTN) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-5 வகை இந்திய தொடருந்து நிலையம் ஆகும். இது கேரளத்தின் பாலக்காடு, நகரத்தில் உள்ள தொடருந்து நிலையம் ஆகும்.  பாலக்காடு சந்திப்பு தொடருந்து நிலையம், பாலக்காடு நகர தொடருந்து நிலையம் ஆகிய இரண்டு தொடருந்து நிலையங்களும் பாலக்காடு நகரத்தின் போக்குவரத்திற்கு சேவை செய்கின்றன.

## பாதைகள்
(மின்மயமாக்கப்பட்ட ஒற்றை  அகலப் பாதை) பாலக்காடு சந்திப்பு- பாலக்காடு டவுன்

(மின்மயமாக்கப்பட்ட ஒற்றை  அகலப் பாதை) பாலக்காடு நகரம்–பொள்ளாச்சி சந்திப்பு.

## அண்மைய வளர்ச்சி
பிட்லைன் எனப்படும் ரயில் பெட்டிகள் பராமரிப்பு மையத்திற்கான பணிகள் தொடங்கப்பட்டு 2024 ஆம் ஆண்டு மார்ச் 25 ஆம் தேதிக்குள் மையம் செயல்படத் தொடங்கும் என்று எதிர்பார்க்கப்படுகிறது. இதனால் இது நகரத்தில் மட்டுமல்லாமல் மாநிலத்திலும் ஒரு முக்கிய தொடருந்து மையமாக மாறும்.

## மேற்கோள்கள்

பகுப்பு:பாலக்காடு மாவட்டத்திலுள்ள தொடருந்து நிலையங்கள்
யுனிவர்சிட்டி எல்ஆர்டி நிலையம்

**யுனிவர்சிட்டி எல்ஆர்டி நிலையம்** அல்லது **யுனிவர்சிட்டி இலகு விரைவுப் போக்குவரத்து நிலையம்** (ஆங்கிலம்: *Universiti LRT Station*; மலாய்: *Stesen LRT Universiti*; சீனம்: 大学站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

கிள்ளான் பள்ளத்தாக்கு  போக்குவரத்துக் கட்டமைப்பின் முதலாவது கட்டுமானத் திட்டத்தில், பசார் செனி இலகுத் தொடருந்து நிலையம் தொடங்கி கிளானா ஜெயா எல்ஆர்டி நிலையம் வரையில் 10 நிலையங்கள் கட்டப்பட்டன. அவற்றில் ஒரு பகுதியாக 1 செப்டம்பர் 1998 அன்று இந்த யுனிவர்சிட்டி எல்ஆர்டி நிலையம் திறக்கப்பட்டது.

கிள்ளான் பள்ளத்தாக்கு பெரும் விரைவு போக்குவரத்து *(Klang Valley Mass Rapid Transit) (MRT System)* திட்டத்தின் கீழ் உள்ள எம்ஆர்டி சுற்று வழித்தடத்திற்கு இந்த நிலையம் எதிர்காலப் பரிமாற்ற நிலையமாக அமையும்; மேலும் 2030-ஆம் ஆண்டில் எம்ஆர்டி சுற்று வழித்தடத்தின் கட்டுமானங்கள் நிறைவடையும் என்றும் எதிர்ப்பார்க்கப்படுகிறது.

## பொது

இந்த நிலையத்திற்கு அருகிலுள்ள மலாயா பல்கலைக்கழகத்தின் பெயரில் இந்த நிலையத்திற்கும் பெயரிடப்பட்டது. இந்த நிலையம் கெரிஞ்சி சாலையில், கோலாலம்பூர்-கிள்ளான் நெடுஞ்சாலைக்கு அருகில் அமைந்துள்ளது.

1 செப்டம்பர் 1998-இல் இந்த நிலையத்தின் செயல்பாடுகள் தொடங்கப்படுவதற்கு முன்னர் பல்கலைக்கழக நிலையம் என்று அழைக்கப்பட்டது. பின்னர் இந்த நிலையத்தின் பெயர் **கேஎல் கேட்வே-யுனிவர்சிட்டி** என மாற்றப்பட்டது. எனினும், மார்ச் 2022-க்குப் பின்னர் நிலையத்தின் பெயரில் மாற்றம் செய்யப்பட்டு யுனிவர்சிட்டி எல்ஆர்டி நிலையம் என அழைக்கப்படுகிறது.

இந்த நிலையம், மலாயா பல்கலைக்கழகத்தின் மாணவர்களுக்கும், கம்போங் கெரிஞ்சி, தெற்கு பங்சார், பந்தாய் டாலாம் மற்றும் பந்தாய் இல் பார்க் ஆகிய பகுதிகளுக்கும் சேவை செய்கிறது.

## கிளானா ஜெயா வழித்தடம்

**கிளானா ஜெயா வழித்தடம்** அல்லது கிளானா ஜெயா இலகு தொடருந்து வழித்தடம் (*LRT Kelana Jaya Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (*LRT*) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.

மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் (*Klang Valley Integrated Transit System*) இந்த வழித்தடம் ஒரு பகுதியாகும். இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

## பேருந்து சேவைகள்

## காட்சியகம்

Universiti LRT station.jpg
Married 89 universiti oct 2021.jpg
Universiti LRT Station concourse (211030).jpg
Universiti LRT Station structure 2 (211031).jpg
Universiti LRT Station link bridge to KL Gateway Mall (211030).jpg


## மேலும் காண்க
* மலாயா பல்கலைக்கழகம்
* கோலாலம்பூர் மருத்துவமனை
* மலாயா பல்கலைக்கழக மருத்துவ மையம்
* மலாயா பல்கலைக்கழக நிபுணத்துவ மையம்
* மலேசிய மருத்துவமனைகளின் பட்டியல்
* மலேசிய இசுலாமிய அறிவியல் பல்கலைக்கழகம்

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
ரேவா பீடபூமி

**ரேவா பீடபூமி** (*Rewa Plateau*) இந்தியாவின் மத்தியப் பிரதேச மாநிலத்தில் உள்ள ரேவா மாவட்டத்தின் ஒரு பகுதியை உள்ளடக்கியது.

ரேவா பீடபூமி தெற்கில் கைமூர் மலைத்தொடருக்கும் வடக்கில் விந்திய மலைத்தொடர் அல்லது பின்ஜ் பகாருக்கும் இடையில் அமைந்துள்ளது. பின்ஜ் பகாரின் வடக்கே உப்ரிகர் என்று அழைக்கப்படும் வண்டல் சமவெளிகள் உள்ளன. இந்தப் பீடபூமி ரேவா மாவட்டத்தின் குசூர், சிர்மௌர் மற்றும் மகஞ்ச் வட்டங்களை உள்ளடக்கியது. தெற்கிலிருந்து வடக்கு நோக்கிச் செல்ல உயரம் குறைகிறது. கைமூர் மலைத்தொடர் 450 மீட்டர் உயரத்திற்கும் (1,480 ) மேல் உள்ளது. தியோந்தரின் வண்டல் சமவெளிகள் சுமார் 100 மீட்டர் (330 ) ஆகும். கைமூர் மலைத்தொடரின் குறுக்கே தொடர்ச்சியான பீடபூமிகள் உள்ளன. இந்த நீர்நிலைகள் கொண்ட பீடபூமிகள், மேற்கில் பன்னா பீடபூமி தொடங்கி, பண்டேர் பீடபூமி மற்றும் ரேவா பீடபூமி, கிழக்கில் ரோக்தாசு பீடபூமியில் முடிவடையும்.

## வண்டல் மண்
கென் பள்ளத்தாக்கு ரேவா பீடபூமியை சத்னா பீடபூமியிலிருந்து பிரிகிறது. தட்டையான தன்மை காரணமாக இவற்றை உயர் சமவெளிகள் என்றும் அழைக்கலாம். ரேவா பீடபூமியின் தெற்குப் பகுதி மட்டுமே மலைப்பாங்கானது.

தென்மேற்கில் ரெக்லியிலிருந்து வடகிழக்கில் சத்னா வரை உள்ள ரேவா பீடபூமி பிளிசுடோசீன் மற்றும் சமீபத்திய காலகட்டங்களின் வண்டல்களால் மூடப்பட்டுள்ளது.

## ஆறுகளும் அருவிகளும்
இந்தப் பீடபூமியில் தமசா ஆறு அல்லது தான்சு ஆறு மற்றும் சோன் மற்றும் அவற்றின் துணை ஆறுகள் பாய்கின்றன. இரண்டு ஆறுகளுக்கும் இடையிலான நீர்நிலையை கைமூர் மலைத்தொடர் உருவாக்குகிறது. பெரும்பாலான ஆறுகள் கைமூர் மலைத்தொடரில் உருவாகின்றன.

ரேவா பீடபூமியிலிருந்து கீழே வரும்போது தமசா ஆறும் அதன் துணை ஆறுகளில் குறிப்பிடத்தக்க அருவிகளாகக் கக்காய் அருவி (127 மீ) தமாசின் துணை ஆறான பிகாட் ஆற்றிலும் கியோட்டி நீர்வீழ்ச்சி (98 மீ) மகானா ஆற்றிலும் (தமாசு துணை ஆறு), பாகுதி அருவி ஓடா ஆற்றிலும் (பெலாகா ஆற்றுன் துணை ஆறு) புர்வா அருவி தமாசு ஆற்றிலும் அமைந்துள்ளன.

## மேற்கோள்கள்

பகுப்பு:ரேவா மாவட்டம்
பகுப்பு:Coordinates on Wikidata
பிஜாவர் பன்னா பீடபூமி

**பிஜாவர் பன்னா பீடபூமி** (*Bijawar-Panna Plateau*) இந்திய மாநிலமான மத்தியப் பிரதேசத்தில் உள்ள சத்தர்பூர் மற்றும் பன்னா மாவட்டங்களின் சில பகுதிகளை உள்ளடக்கிய ஒரு பீடபூமி ஆகும்.

## புவியியல்
சாகர் பிரிவில் உள்ள பிஜாவர் மலைகளுக்குப் பின்னால் 25-30 கி.மீ. அகலமுள்ள பிஜாவர்-பன்னா பீடபூமி உள்ளது. பிஜாவர் பன்னா பீடபூமி வடக்கிலிருந்து தெற்கே மூன்று நன்கு குறிக்கப்பட்ட செங்குத்துச் சரிவுகளால் உயர்ந்து. இதைத் தொடர்ந்து சுமார் 300, 375 மற்றும் 450 மீட்டர் விளிம்புகள், மிர்காசன் மற்றும் சோனார் ஆறுகளின் நீளமான பள்ளத்தாக்குகளை நோக்கி அமைந்துள்ளன. பன்னாவின் வடகிழக்கில் இரண்டு முக்கிய கிளைகள் உள்ளன. தெற்கில் இவை பன்னா மலைகள் என்றும் வடக்கில் விந்தியாச்சல் மலைத்தொடர் என்றும் அழைக்கப்படுகிறது. பன்னா மலைத்தொடர் வெறும் 15 கி. மீ. அகலமுள்ள ஒரு மேட்டு நிலத்தை உருவாக்குகிறது. இதன் பொதுவான சாய்வு தென்மேற்கிலிருந்து வடகிழக்கு வரை உள்ளது.

இது புந்தேல்கண்ட் பீடபூமியின் ஒரு பகுதியாகும்.

பீடபூமியின் தொடர் கைமூர் மலைத்தொடரை ஒட்டிச் செல்கிறது. இந்த ஆற்றோட்டப் பீடபூமி, மேற்கில் பன்னா பீடபூமியில் தொடங்கி, பாந்தர் பீடபூமி மற்றும் ரேவா பீடபூமியைத் தொடர்ந்து கிழக்கில் ரோக்தாசு பீடபூமியுடன் முடிவடையும் தொடர்ச்சியான இறங்கு பீடபூமிகளைக் கொண்டுள்ளது.

பிஜாவர்-பன்னா மலைகளைக் கடந்து, கென் ஆற்றினை 60 கி.மீ. நீளத்தில் கடந்து, 150-180 மீட்டர் ஆழமும் கொண்ட பள்ளத்தாக்கை உருவாக்குகிறது. இந்தப் பள்ளத்தாக்கில் பல நீரோடைகள் கென் ஆற்றுடன் சேர்ந்து அருவிகளை உருவாக்குகின்றன.

## மேற்கோள்கள்

பகுப்பு:Coordinates on Wikidata
பகுப்பு:மத்தியப் பிரதேசம் புவியியல் தொடர்பான குறுங்கட்டுரைகள்
அம்மோனியம் அறுபுளோரோபிளாட்டினேட்டு

**அம்மோனியம் அறுபுளோரோபிளாட்டினேட்டு** (*Ammonium hexafluoroplatinate*) என்பது (NH4)2PtF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
இலந்தனம்(III) அறுபுளோரோபிளாட்டினேட்டுடன்  அம்மோனியம் ஐதராக்சைடைச் சேர்த்து வினைபுரியச் செய்தால் அம்மோனியம் அறுபுளோரோபிளாட்டினேட்டு உருவாகும்:
::La2[PtF6]3 + 6NH4OH -> 3(NH4)2PtF6 + 2La(OH)3

## இயற்பியல் பண்புகள்
அம்மோனியம் அறுபுளோரோபிளாட்டினேட்டு Fm3m என்ற இடக்குழுவில் கனசதுர படிக அமைப்பில்  வெளிர் மஞ்சள் நிறப் படிகங்களாக உருவாகிறது.

## வேதிப் பண்புகள்
அம்மோனியம் அறுபுளோரோபிளாட்டினேட்டு நீராற்பகுப்புக்கு உட்பட்டு நிரில் கரையாத பிளாட்டினம்(IV) ஐதராக்சைடைக் கொடுக்கிறது.

::(NH4)2PtF6 + 4H2O -> Pt(OH)4 + 4HF + 2NH4F}}

## மேற்கோள்கள்

பகுப்பு:பிளாட்டினம் சேர்மங்கள்
பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
பீம்குண்டு

alt=The water shines blue in Bhimkund cave.|thumb
**பீம்குண்டு** (*Bhimkund*) அல்லது நீலகுண்டு எனப்படுவது இந்தியாவின் மத்தியப் பிரதேசத்தில் உள்ள ஓர் இயற்கை நீர் நிலையாகும். இது புனித இடமாகக் கருதப்படுகிறது. பீம்குண்டு மத்தியப் பிரதேசத்தின் சத்தர்பூர் மாவட்டத்தில் உள்ள பஜ்னா கிராமத்திற்கு அருகில் அமைந்துள்ளது. இது புந்தேல்கண்ட் பிராந்தியத்தில் சத்தர்பூரிலிருந்து 77 கி. மீ. தொலைவில் உள்ளது.

பீம்குண்ட் ஓர் இயற்கை நீர் ஆதாரமாகவும், மகாபாரதச் சகாப்தத்திலிருந்து ஒரு புனித இடமாகவும் உள்ளது. *குண்ட்* என்பது நீர்த் தொட்டி எனப் பொருள்படும். இந்த நீர் நிலையின் நீர் மிகவும் சுத்தமாகவும் தெளிவானதாகவும் இருப்பதால், மீன் தண்ணீரில் நீந்துவதைத் தெளிவாகக் காணலாம். இந்த நீர் நிலையின் வாயிலிலிருந்து சுமார் 3 மீட்டர் தொலைவில் ஒரு குகை அமைந்துள்ளது. நுழைவாயிலின் இடதுபுறத்தில் சிறிய *[[இலிங்கம்|சிவலிங்கம்]]* ஒன்றுள்ளது. இந்தக் குளம் அடர் நீல நிறத்தில் உள்ளது. இது சிவப்புக் கல் சுவர்களுக்கு மாறாக உள்ளது.

மகாபாரதத்தின் ஒரு கதை பீம்குண்டை பாண்டவர்களுடன் தொடர்பு படுத்துகிறது. கொதிக்கும் சூரியனின் கீழ் சோர்வடைந்த திரௌபதி தாகத்தால் மயங்கி விழுந்தார். ஐந்து சகோதரர்களில் வலிமையானவரான பீம், தாகம் தனிக்கத் தனது கதையிலிருந்து நீரை வெளியேற்றி தரையில் விழச்செய்து உருவாக்கிய குளமானது இது என்பதாகும்.*[[கதை (ஆயுதம்)|கதையிலிருந்து]]* நீர் வெளியே வந்து குளம் உருவானது என்பது இதன் விளக்கமாகும்.

குகையின் மேற்பகுதியில் குளத்திற்குச் சற்று மேலே ஒரு சிறிய திறப்பு உள்ளது. இந்த இடத்தில்தான் பீம் தனது *கதாவினால்* அடித்ததாகக் கூறப்படுகிறது.

மற்றொரு புராணக்கதை, வேத முனிவர் நாரதர் விஷ்ணுவினப் புகழ்ந்து கந்தர்வ கானம் (பரமப் பாடல்) நிகழ்த்தினார் என்று கூறுகிறது. அவரது பக்தியால் மகிழ்ச்சி அடைந்த விஷ்ணு, குளத்திலிருந்து வெளிப்பட்டார். விஷ்ணுவின் கருமையான நிறம் காரணமாக நீர் நீல நிறமாக மாறியது என்பதாகும்.https://ur.booksc.eu/book/8394787/64d399

இந்தக் குளம் *நீல் குண்ட்* (நீல குளம்) நாரதா குண்டு (நிஜயா குளம்) என்றும் அழைக்கப்படுகிறது.

## மேற்கோள்கள்


## வெளி இணைப்புகள்

* 

பகுப்பு:இந்திய ஏரிகள்
அம்மோனியம் அறுபுளோரோயிரேனேட்டு

**அம்மோனியம் அறுபுளோரோயிரேனேட்டு** (*Ammonium hexafluororhenate*) என்பது (NH4)2ReF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
## தயாரிப்பு
தொடர்புடைய பொட்டாசியம் உப்பை அயனிப் பரிமாற்ற வினைக்கு உட்படுத்தினால் அம்மோனியம் அறுபுளோரோயிரேனேட்டு உருவாகும்.

## இயற்பியல் பண்புகள்
அம்மோனியம் அறுபுளோரோயிரேனேட்டு *P**m*1. என்ற இடக்குழுவில் அறுகோணப்  படிக அமைப்பில்  வெளிர் இளஞ்சிவப்பு  நிறப் படிகங்களாக உருவாகிறது. இது நீரில் கரையும்.

சூடுபடுத்தினால் கருப்பு நிற இரேனியம் நைட்ரைடு புளோரைடு (ReNF) உருவாகும்.

## மேற்கோள்கள்

பகுப்பு:புளோரோ அணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
அனா-ரவ்கிதி மைபி-கிளார்க்

**ஹனா-ரவ்கிதி மைபி-கிளார்க்** (*Hana-Rawhiti Kareariki Maipi-Clarke*) (பிறப்பு: 2002) நியூசிலாந்து நாட்டின் மிக இளைய வயதுடைய பெண் பாராளுமன்ற உறுப்பினர் ஆவார். இவர் மாவோரி  எனும் பழங்குடியைச் சேர்ந்த பெண் அரசியல்வாதி ஆவார். இவர் தனது 21வது அகவையில் *தே பாட்டி மாவோரி* கட்சியின் வேட்பாளராக, செப்டம்பர் 2023-இல், நியூசிலாந்து பாராளுமன்ற பிரதிநிதிகள் சபைக்கு போட்டியிட்டு வென்றார்.. 1853 தேர்தலில்  ஜேம்ஸ் ஸ்டூவர்ட்-வொர்ட்லிக்கு (20 ஆண்டுகள் 7 மாதங்கள்) அடுத்த இளைய நாடாளுமன்ற உறுப்பினர் ஹனா-ரவ்கிதி மைபி-கிளார்க் ஆவார். 
## ஆரம்ப வாழ்க்கை மற்றும் குடும்பம்
ஹனா-ரவ்கிதி மைபி-கிளார்க், மாவோரி மொழி ஆர்வலரான, ஹனா தே ஹேமாராவின் பேத்தி ஆவார்..  2020 ஆம் ஆண்டில் கேப்டன் ஹாமில்டன் சிலை அகற்றப்படுவதற்கு பங்களித்த *டைதிமு மைபி* ஹனா-ரவ்கிதி மைபி-கிளார்க்கின் தாத்தா ஆவார்.. நியூசிலாந்து நாட்டின் நிர்வாகக் குழுவிற்கு நியமிக்கப்பட்ட முதல் மாவோரி நாடாளுமன்ற உறுப்பினரான *வை கேட்டேன்* மைபி கிளார்க்கின் கொள்ளு தாத்தா.ஆவார்.

மைபி-கிளார்க் தனது கல்வியை ஹன்ட்லியில் உள்ள *தே வாரேகுரா'வில் பயின்றார்.  17 வயதில், அவர் *மரமடகா* பற்றிய *மஹினா* என்ற புத்தகத்தை வெளியிட்டார். [[மாவோரி]] சந்திர நாட்காட்டி. *ரங்கி மாதாமுவா'' மற்றும் மாதரிக்கியைப் பற்றி விரிவுரை செய்தபோது, மைபி கிளார்க் ஆராய்ச்சி செய்ய தூண்டப்பட்டார்.
## அரசியல் வாழ்க்கை
14 அக்டோபர் 2023 அன்று நடைபெற்ற நியூசிலாந்து நாடளுமன்றப் பொதுத் தேர்தலில், மைபி-கிளார்க் 2,911 வாக்குகள் வித்தியாசத்தில் தற்போதைய தொழிலாளர் உறுப்பினரான நனையா மஹுதாவைத் தோற்கடித்தார்.  21 வயதில் நாடாளுமன்ற பிரதிநிதிகள் சபைக்கு தேர்ந்தெடுக்கப்பட்ட மைபி-கிளார்க் நியூசிலாந்தின் இரண்டாவது இளைய நாடாளுமன்ற உறுப்பினரானார். 170 ஆண்டுகளுக்கு முன்னர் 1853ஆம் ஆண்டில் ஜேம்ஸ் ஸ்டூவர்ட்-வொர்ட்லிக்கு அடுத்தபடியாக மைபி கிளார்க் இரண்டாவது இளையவர் ஆவார். மாவோரி பழங்குடிகள் நலன்கள் குறித்து மைபி கிளார்க் நாடாளுமன்றத்தில் தனது கன்னி உரையில் அழுத்தம் திருத்தமாக பேசினார்.

14 நவம்பர் 2024 அன்று மைபி கிளார்க், மாவோரி பழங்குடி மக்கள் தொடர்பான வைத்தாங்கி ஒப்பந்தச் சட்டத்திருத்த மசோதா நகலை கிழித்து எறிந்து தனது எதிர்ப்பை தெரிவித்தார். இதனால் அவைத்தலைவர் மைபி கிளார்க்கை 24 நேரத்திற்கு நாடாளுமன்ற பிரதிநிதிகள் சபையிலிருந்து தற்காலிகமாக இடைநீக்கம் செய்தார்.
## இதனையும் காண்க
* வைத்தாங்கி ஒப்பந்தம்
* மாவோரி மக்கள்
* நியூசிலாந்து நாடாளுமன்றம்
## மேற்கோள்கள்

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:நியூசிலாந்தின் பழங்குடிகள்
பகுப்பு:நியூசிலாந்து அரசியல்வாதிகள்
கருணநாதன் இளங்குமரன்

**கருணநாதன் இளங்குமரன்** (*Karunanathan Ilankumaran*, பிறப்பு: 29 மே 1990) ஓர் இலங்கைத் தமிழ் அரசியல்வாதி ஆவார். 2024 பாராளுமன்றப் பொதுத் தேர்தலில் இவர் தேசிய மக்கள் சக்தியின் சார்பில் யாழ்ப்பாண மாவட்டத்தில் முதன்மை வேட்பாளராகப் போட்டியிட்டு வெற்றி பெற்றிருந்தார். இவர் 32,102 விருப்பு வாக்குகளைப் பெற்றார். இவர் தேர்தல் அரசியலுக்கு வர முன்னர் மக்கள் விடுதலை முன்னணியிலும் அதன் தொழிற்சங்க இயக்கத்திலும் பங்கெடுத்து வந்துள்ளார்.

## தேர்தல் வரலாறு

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தேசிய மக்கள் சக்தி அரசியல்வாதிகள்
பகுப்பு:மக்கள் விடுதலை முன்னணி அரசியல்வாதிகள்
அம்மோனியம் அறுகுளோரோ ஓசுமேட்டு(IV)

**அம்மோனியம் அறுகுளோரோ ஓசுமேட்டு(IV)** (* Ammonium hexachloroosmate(IV)*) என்பது (NH4)2OsCl6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
அமோனியா அயனிகள் முன்னிலையில் ஓசுமியம்(VIII) ஆக்சைடுடன்  அமில ஊடகத்திலுள்ள இரும்பு(II) குளோடைச் சேர்த்து வினைபுரியச் செய்தால் ஒடுக்க வினை நிகழ்ந்து அம்மோனியம் அறுகுளோரோ ஓசுமேட்டு(IV) உருவாகும்:

::OsO4 + 4FeCl2 + 8HCl + 2NH4Cl -> (NH4)2[OsCl6] + 3FeCl3 + 4H2O

## இயற்பியல் பண்புகள்
அம்மோனியம் அறுகுளோரோ ஓசுமேட்டு(IV) Fm3m என்ற இடக்குழுவில் a = 0.9729 நானோமீட்டர், Z = 4 என்ற அலகுசெல் அளவுருக்களுடன் கனசதுரப் படிக அமைப்பில்  அடர் சிவப்பு நிறப் படிகங்களாகப் படிகமாகிறது. 

குளிர்ந்த நீரில் மிகச் சிறிதளவில் கரைகிறது.

## வேதிப் பண்புகள்
ஐதரசனுடன் சேர்ந்து வினைபுரியும்போது ஒடுக்கமடைந்து உலோக ஓசுமியத்தைக் கொடுக்கிறது:

::3(NH4)2[OsCl6] -> 3Os + 2N2 + 16HCl + 2NH4Cl
::|(NH4)2[OsCl6] + 2H2 -> Os + NH4Cl + 4HCl

## பயன்கள்
அம்மோனியம் அறுகுளோரோ ஓசுமேட்டு(IV) சேர்மம் மருந்து, கரிம மற்றும் இரசாயன இடைநிலையாகப் பயன்படுத்தப்படுகிறது.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:குளோரோ மெட்டலேட்டுகள்
பகுப்பு:அமோனியம் சேர்மங்கள்
அம்மோனியம் அறுகுளோரோரோடேட்டு(III)

**அம்மோனியம் அறுகுளோரோரோடேட்டு(III)** (*Ammonium hexachlororhodate(III)
*) என்பது (NH4)3RhCl6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
ரோடியம் முக்குளோரைடு கரைசலையும் அதிக அளவு அமோனியம் குளோரைடு கரைசலையும் சேர்த்து கரைசலை ஆவியாக்கினால் அம்மோனியம் அறுகுளோரோரோடேட்டு(III) உருவாகும். 

::RhCl3 + 3NH4Cl -> (NH4)3RhCl6 

## இயற்பியல் பண்புகள்
அம்மோனியம் அறுகுளோரோரோடேட்டு(III) சிவப்பு நிறப் படிகங்களாக உருவாகிறது. இது நீரில் சிறிதளவு கரையும்.

## வேதிப் பண்புகள்
நீரிய கரைசலில் இது பகுதியளவு நீராற்பகுப்புக்கு உட்படும்.
::(NH4)3[RhCl6] + H2O → (NH4)2[RhCl5(H2O)] + NH4Cl

## பயன்கள்
மருந்துவகைப் பொருள்கள், வேளாண் வேதிப்பொருள்கள், கரிமத் தொகுப்பு வினைகளில் அம்மோனியம் அறுபுளோரோரோடேட்டு(III) ஒரு மூலப்பொருளாகவும் ஓர் இடைநிலையாகவும் பயன்படுகிறது.

## மேற்கோள்கள்

பகுப்பு:குளோரோ ஒருங்கிணைவுச் சேர்மங்கள்
பகுப்பு:குளோரோ மெட்டலேட்டுகள்
பகுப்பு:அமோனியம் சேர்மங்கள்
பகுப்பு:ரோடியம்(III) சேர்மங்கள்
அம்மோனியம் அறுகுளோரோ சிடானேட்டு(IV)

**அம்மோனியம் அறுகுளோரோ சிடானேட்டு(IV)** (*Ammonium hexabromostannate(IV)*) என்பது (NH4)2SnBr6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
அமோனியம் புரோமைடுடன் 47% ஐதரோபுரோமிக் அமிலத்தில் கரைக்கப்பட்ட வெள்ளீயம்(IV) புரோமைடு சேர்மக் கரைசலைச் சேர்த்து வினைபுரியச் செய்தால் அம்மோனியம் அறுகுளோரோ சிடானேட்டு(IV) உருவாகும்.

## இயற்பியல் பண்புகள்
அம்மோனியம் அறுகுளோரோ சிடானேட்டு(IV) Fm3m என்ற இடக்குழுவில் கனசதுரப் படிக அமைப்பில்  படிகங்களாகப் படிகமாகிறது. நீரில் நன்றாகக் கரைகிறது.

## மேற்கோள்கள்

பகுப்பு:குளோரோ ஒருங்கிணைவுச் சேர்மங்கள்
பகுப்பு:குளோரோ மெட்டலேட்டுகள்
பகுப்பு:அமோனியம் சேர்மங்கள்
பகுப்பு:வெள்ளீய சேர்மங்கள்
ஆம்பி பள்ளத்தாக்கு நகரம்

**ஆம்பி பள்ளத்தாக்கு நகரம்** ( *Aamby Valley City* ) என்பது இந்தியாவின் புனேவின் புறநகரில் உள்ள சஹாரா இந்தியா பரிவார் நிறுவனத்தால் உருவாக்கப்பட்ட ஒரு நகரமாகும்.

## கட்டுமானம்
2006 ஆம் ஆண்டில் நிறுவப்பட்ட இந்த நகரம், மேற்குத் தொடர்ச்சி மலையின் சக்யாத்ரி மலைகளில் 10,600 ஏக்கர் (4,300 ஹெக்டேர்) மலைப்பாங்கான நிலப்பரப்பில் பரவியுள்ளது. இது லோனாவாலாவிலிருந்து சுமார் 23 கிமீ , புனே நகரத்திலிருந்து 87 கிமீ மற்றும் மும்பை நகரத்திலிருந்து 120 கிமீ தொலைவில் உள்ளது. இந்த நகரம் லோனாவாலா சாலை வழியாக இணைக்கப்பட்டுள்ளது. இந்த நகரத்தில் ஒரு விமான ஓடுபாதை உள்ளது. அது 2016 ஆம் ஆண்டின் பிற்பகுதியில் செயல்படுவதை நிறுத்தியது. ஜூன் முதல் செப்டம்பர் வரை ஆண்டுக்கு சராசரியாக 4,000 மிமீ (160 அங்குலம்) அளவிற்கு இங்கு மழைப்பொழிவு இருக்கும்.

இந்தியாவின் பெரும் செல்வந்தர்களுக்கு சந்தைப்படுத்தப்பட்ட இந்த நகரம் ஐந்து கட்டங்களாக உருவாக்கப்பட்டது. இது 2003 ஆம் ஆண்டில் *குரூன்-பாபி முகர்ஜி & அசோசியேட்ஸ்* என்ற நிறுவனத்தால் வடிவமைக்கப்பட்டு திட்டம் உருவாக்கப்பட்டது. இந்நிறுவனம் சகாரா மற்றும் தொடர்புடைய நிறுவனங்களுக்குச் சொந்தமானது. இதில்  5 கோடி முதல்  20 கோடி வரை விலையுள்ள 600-800 ஆடம்பர வீடுகள் உள்ளன.

இங்கு  மூன்று பெரிய ஏரிகள் உருவாக்கப்பட்டுள்ளன. இங்குள்ள மிகப்பெரிய ஏரி ஒன்றரை கிலோமீட்டர் நீளம் கொண்டது. &nbsp;இந்த நகரம் 10,600 ஏக்கர் (4,300 ஹெக்டேர்) மற்றும் லோனாவாலா அருகே பத்து கிராமங்களில் பரவியுள்ளது. மேலும் ஒரு விமான ஓடுதளம், வணிக வளாகங்கள், 256 ஏக்கர் பரப்பிலான குழிப்பந்தாட்ட மைதானம், துணை மின் நிலையம், சிறிய அணைகள், ஒரு சர்வதேசப் பள்ளி மற்றும் ஒரு மருத்துவமனை ஆகியவற்றைக் கொண்டுள்ளது. இந்த நகரத்தில் பல ஆடம்பர உணவகங்கள் மற்றும் கலாச்சார நிகழ்ச்சிகளுக்காக வாரணாசியிலுள்ள படித்துறைகள் போன்ற  செயற்கை கடற்கரையும் உள்ளது.

2016 ஆம் ஆண்டின் பிற்பகுதியில், குழிப்பந்தாட்டம் மைதானம் மற்றும் விமான ஓடுபாதை செயல்படுவதை நிறுத்தியது.

## நிதி சிக்கல்கள்
நிறுவப்பட்டதிலிருந்து இந்த நகரம் பல்வேறு நிதி மற்றும் சட்ட சிக்கல்களை எதிர்கொண்டது. நான்கு சகாரா கூட்டுறவுச் சங்கங்கள் விதிமுறைகளை மீறி 62,643 கோடி ரூபாய் முதலீடுகளைப் பெற்றுள்ளதாக குற்றம் சாட்டப்பட்டுள்ளது. * நைட் ஃபிராங்க் இந்தியா* அறிக்கையை மேற்கோள் காட்டி, சகாரா குழுமம்  2014 ஆம் ஆண்டில் ஆம்பி பள்ளத்தாக்கு திட்டத்தின் மதிப்பு சுமார் 1 டிரில்லியன் டாலர் (14.76 பில்லியன் டாலர்) என அறிக்கை வெலியிட்டது.

2016 ஆம் ஆண்டில், முல்ஷியின் வட்டாட்சியர், வரிகளை செலுத்தாததற்காக நகரின் நுழைவாயிலில் மூடினார். சகாரா குழுமம்  2.53 கோடியை செலுத்திய அதே நாளில் நகரம் மீண்டும் திறக்கப்பட்டது.

### விற்பனை நடவடிக்கைகள்
நிறுவனம் முதலீட்டாளர்களை ஏமாற்றியதற்கான நடவடிக்கையின் ஒரு பகுதியாக 14,000 கோடி ரூபாயை மீட்டெடுக்க ஏப்ரல் 2017 இல், இந்திய உச்ச நீதிமன்றம் ஆம்பி பள்ளத்தாக்கு திட்டத்தை ஏலம் விட உத்தரவிட்டது. நீதிமன்றம் 37,000 கோடி ரூபாய்க்கு அதிக இருப்பு விலையை நிர்ணயித்தது. இறுதியில் இரண்டு முறை ஏலங்கள் மட்டுமே நடைபெற்றது. ஆனால் எவரும் வாங்குபவர்கள் இல்லை. ஜூலை 2018 இல், உச்ச நீதிமன்றம் ஏலத்தை ஒத்திவைத்து, சகாரா பரிவாரின் கட்டுப்பாட்டில் நகரத்தை அனுமதிக்க அனுமதித்தது. 2019 ஆம் ஆண்டில், நீதிமன்றம் ஏலத்தைத் தொடர முடிவு செய்தது.

ஜனவரி 2020 இல், உச்ச நீதிமன்றம் ஆம்பி பள்ளத்தாக்கை நிர்வகிக்கவும், ஒரு புதிய ஏலத்தை ஆராயவும் ஒரு அலுவலரை நியமித்தது.

## இதனையும் காண்க

* லவாசா

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:மகாராட்டிர மாநிலத்திலுள்ள ஊர்களும் நகரங்களும்
தேவிந்தர் குமார் மன்யால்

**தேவிந்தர் குமார் மன்யால்** (*Devinder Kumar Manyal*)(பிறப்பு ஏப்ரல் 21,1969) சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் இராம்கர் சட்டமன்றத் தொகுதியின் தற்போதைய சட்டமன்ற உறுப்பினர் ஆவார். இவர் மேனாள் சுகாதார அமைச்சரும் ஆவார். சம்பா மாவட்டத்தில் உள்ள தாழ்த்தப்பட்ட வகுப்பினருக்கு ஒதுக்கப்பட்ட சம்பா சட்டமன்றத் தொகுதியில் 2014ஆம் ஆண்டு முதல் 5 ஆண்டு காலம் சட்டமன்ற உறுப்பினராக இருந்துள்ளார். மன்யால் 2024 அக்டோபரில் நடைபெற்ற சம்மு காசுமீர் சட்டப்பேரவைத் தேர்தலில் பாரதிய ஜனதா கட்சி சார்பில் போட்டியிட்டு வெற்றி பெற்றார்.

## இளமையும் கல்வியும்
மன்யால் சம்மு காசுமீரின் சம்பா வட்டம் தியானி கிராமத்தைச் சேர்ந்தவர். இவர் மேனாள் அரசியல்வாதியான மறைந்த சோம் நாத் மன்யாலின் மகன் ஆவார். இவர் ஒரு மருத்துவரும் ஓய்வுபெற்ற அரசு ஊழியரும் ஆவார். இவரின் மனைவி அரசு சேவையில் மருத்துவர் ஆவார். இவர் தனது மருத்துவப் படிப்பை பீஜப்பூரில் உள்ள பி. எல். டி. இ. மருத்துவக் கல்லூரியில்  முடித்தார். பின்னர், மகாராட்டிராவின் வர்தா ஜவஹர்லால் நேரு மருத்துவக் கல்லூரியில் எலும்பியல் துறையில் பட்டயப்படிப்பினை முடித்தார்.

## அரசியல்
2014 சம்மு காசுமீர் சட்டப்பேரவைத் தேர்தலில் பாரதிய ஜனதா கட்சியைப் பிரதிநிதி சம்பா சட்டமன்றத் தொகுதியில் மான்யால் வெற்றி பெற்றார். இவர் 34,075 வாக்குகளைப் பெற்று தனது நெருங்கிய போட்டியாளரான ஜம்மு-காஷ்மீர் தேசிய சிறுத்தைகள் கட்சியின் யாஷ் பால் குண்டலை 22,118 வாக்குகள் வித்தியாசத்தில் தோற்கடித்தார். பின்னர், மன்யால் 2024 சம்மு காசுமீர் சட்டமன்றத் தேர்தலில் இராம்கர் சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு வெற்றி பெற்றார். இவர் 35,672 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசின் யாஷ் பால் குண்டலை 14,202 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:வாழும் மக்கள்
பகுப்பு:1970 பிறப்புகள்
அம்மோனியம் அறுபுரோமோபிளாட்டினேட்டு

**அம்மோனியம் அறுபுரோமோபிளாட்டினேட்டு** (*Ammonium hexabromoplatinate*) என்பது (NH4)2PtBr6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## இயற்பியல் பண்புகள்
அம்மோனியம் அறுபுரோமோபிளாட்டினேட்டு செம்பழுப்பு நிறத்தில் படிகங்களாகத் தோன்றுகிறது.  

மிகச் சிறிதளவே நீரில் கரைகிறது.

## மேற்கோள்கள்

பகுப்பு:பிளாட்டினம் சேர்மங்கள்
பகுப்பு:புரோமோ அணைவுச் சேர்மங்கள்
பகுப்பு:புரோமோமெட்டலேட்டுகள்
அம்மோனியம் அறுபுரோமோசெலீனேட்டு(IV)

**அம்மோனியம் அறுபுரோமோசெலீனேட்டு(IV)** (*Ammonium hexabromoselenate(IV)*) என்பது (NH4)2[SeBr6]. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
ஐதரசன் புரோமைடில் கரைத்து அமிலமயமாக்கப்பட்ட செலீனியம் டெட்ராபுரோமைடின் நீரிய கரைசலில் அம்மோனியம் புரோமைடைச் சேர்த்து வினைபுரியச் செய்தால் அம்மோனியம் அறுபுரோமோசெலீனேட்டு(IV) உருவாகும்:

::SeBr4 + 2NH4Br -> (NH4)2[SeBr6]

## இயற்பியல் பண்புகள்
அம்மோனியம் அறுபுரோமோசெலீனேட்டு(IV) Fm3m என்ற இடக்குழுவில் கனசதுரப் படிக அமைப்பில்  சிவப்பு நிறத்தில் படிகங்களாகப் படிகமாகிறது.

தண்ணீருடன் சேரும்போது இது சிதைவடைகிறது.

## மேற்கோள்கள்

பகுப்பு:செலீனியம் சேர்மங்கள்
பகுப்பு:அமோனியம் சேர்மங்கள்
அம்மோனியம் ஈரைதரசன் ஆர்சனேட்டு

**அம்மோனியம் ஈரைதரசன் ஆர்சனேட்டு** (*Ammonium dihydrogen arsenate*) என்பது NH4H2AsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
ஆர்சனிக்கு அமிலத்தின் அடர் கரைசலுடன் அமோனியா கரைசலைச் சேர்த்து வினைபுரியச் செய்தால் அம்மோனியம் ஈரைதரசன் ஆர்சனேட்டு உருவாகும்.

::NH3 + H3AsO4 → NH4H2AsO4

## இயற்பியல் பண்புகள்
அம்மோனியம் ஈரைதரசன் ஆர்சனேட்டு நிறமற்ற படிகங்களாக உருவாகிறது. இது நீரில் நன்றாகக் கரையும்.

## பயன்கள்
இச்சேர்மம் ஒரு மருந்தியல் இடைநிலையாகப் பயன்படுத்தப்படுகிறது.

நேரிலி ஒளியியல் இரும்பு மின்சாரமாகப் பயன்படுகிறது

## மேற்கோள்கள்

பகுப்பு:அமோனியம் சேர்மங்கள்
பகுப்பு:ஆர்சனிக்கு சேர்மங்கள்
பகுப்பு:அமில உப்புகள்
பைரவகோனா

**பைரவாகோனா** (*Bhairavakona*), இந்தியாவின் ஆந்திரப் பிரதேசம் மாநிலத்தின் பிரகாசம் மாவட்டத்தில் உள்ள நல்லமலா மலையில் அமைந்த குடைவரைக் கோயில்கள் ஆகும். சிவபெருமான், விஷ்ணு மற்றும் பிரம்மாவிற்கு அர்ப்பணிக்கப்பட்ட இக்குடைவரை கோயில்கள் விஷ்ணுகுந்தினப் பேரரசு காலத்தில் எழுப்பப்பட்டது. 
## புவியியல்

பிரகாசம் மாவட்டத் தலைமையிடமான ஒங்கோல் நகரத்திற்கு தென்மேற்கே 145.4 கிலோ மீட்டர் தொலைவிலும், 
சீதாராமபுரத்திலிருந்து 15 கிலோ மீட்டர் தொலைவிலும் உள்ளது.
## விழாக்கள்
மகா சிவராத்திரிகார்த்திகை பௌர்ணமி  இதன் முக்கிய விழாக்களாகும்.
## படக்காட்சிகள்

File:7th to 8th century Bhairavakona rock cut cave temples, Ambavaram Nallamala Hills, Andhra Pradesh - 1.jpg| சோனாவானா அருவி
File:BhairavaKona.JPG| பர்கேஷ்வர் இலிங்கம் 
File:7th to 8th century Bhairavakona rock cut cave temples, Ambavaram Nallamala Hills, Andhra Pradesh - 14.jpg|சசிங்கலிங்கம்
File:7th to 8th century Bhairavakona rock cut cave temples, Ambavaram Nallamala Hills, Andhra Pradesh - 5.jpg |சிறிசைல மல்லிகார்ஜுன லிங்கம் 
File:7th to 8th century Bhairavakona rock cut cave temples, Ambavaram Nallamala Hills, Andhra Pradesh - 6.jpg |நாகேஸ்வர லிங்கம்
File:7th to 8th century Bhairavakona rock cut cave temples, Ambavaram Nallamala Hills, Andhra Pradesh - 2.jpg|பைரவ லிங்கம்
File:Devotees_at_Bhairava_Kona.jpg|பைரவகோனா குடைவரயில் பக்தர்கள்  

## இதனையும் காண்க
* இந்தியக் குடைவரைக் கோயில்கள்
## மேற்கோள்கள்

பகுப்பு:பிரகாசம் மாவட்டம்
பகுப்பு:ஆந்திராவில் உள்ள சிவன் கோயில்கள்
பகுப்பு:இந்தியக் குடைவரைக் கோயில்கள்
நூப்ரா சட்டமன்றத் தொகுதி

**நூப்ரா சட்டமன்றத் தொகுதி** (*Nubra Assembly constituency*) இந்திய மாநிலமான சம்மு காசுமீரின் சம்மு காசுமீர் சட்டமன்றத்தில் முன்னர் செயல்பாட்டில் இருந்த தொகுதிகளில் ஒன்றாகும். இத்தொகுதி லடாக் மக்களவைத் தொகுதியின் ஒரு பகுதியாக இருந்தது.

## சட்டப்பேரவை உறுப்பினர்

## தேர்தல் முடிவுகள்

### 2014

## மேலும் காண்க

* லேஹ் மாவட்டம்
* ஜம்மு காஷ்மீர் சட்டமன்ற தொகுதிகளின் பட்டியல்

## மேற்கோள்கள்

பகுப்பு:லே மாவட்டம்
பகுப்பு:சம்மு காசுமீரில் நீக்கப்பட்ட சட்டமன்றத் தொகுதிகள்
தர்கால் சட்டமன்றத் தொகுதி

**தர்கால் சட்டமன்றத் தொகுதி** (*Darhal Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் முன்பு செயல்பாட்டிலிருந்து பின்னர் நீக்கப்பட்ட சட்டமன்றத் தொகுதிகளில் ஒன்றாகும். தர்கால் மல்கன் சம்மு மக்களவைத் தொகுதியின் ஒரு பகுதியாக இருந்தது.

## சட்டப்பேரவை உறுப்பினர்

## தேர்தல் முடிவுகள்
### 2014

## மேலும் காண்க

* ரஜோரி மாவட்டம்

## மேற்கோள்கள்

பகுப்பு:சம்மு காசுமீரில் நீக்கப்பட்ட சட்டமன்றத் தொகுதிகள்
பகுப்பு:ராஜவுரி மாவட்டம்
திருப்பூர் ஐயப்பன் கோயில்

**திருப்பூர் ஐயப்பன் கோயில்** என்பது இந்தியாவில் தமிழ்நாடு மாநிலத்தின் திருப்பூர் மாவட்டத்திலுள்ள ஓர் ஐயப்பன் கோயில் ஆகும்.
## அமைவிடம்
கடல் மட்டத்திலிருந்து சுமார் 323.92 மீ. உயரத்தில், () என்ற புவியியல் ஆள்கூறுகள் கொண்டு, இக்கோயில் திருப்பூரில் கல்லூரி (சிக்கண்ணா அரசு கலைக் கல்லூரி) சாலையில் அமைந்துள்ளது.

## மேற்கோள்கள்

பகுப்பு:திருப்பூர் மாவட்டத்திலுள்ள இந்துக் கோயில்கள்
இராம்நாத் கோயங்கா விருது (ஊடகவியல்)

**இராம்நாத் கோயங்கா ஊடகவியல் விருது** (*Ramnath Goenka Excellence in Journalism Awards*(*RNG Awards*)இந்தியாவின்  ஊடகவியலில் சிறப்பாக செயல்பட்ட வாழ்நாள் சாதனையாளர்களுக்கு ராம்நாத் கோயங்கா பெயரில் 2006ஆண்டு முதல் ஆண்டுதோறும்  வழங்கப்படும் விருது ஆகும்.மேலும் 2014ஆம் ஆண்டு முதல் சிறந்த ஊடகவியல் புகைப்படக்காரர்களுக்கு இவ்விருது வழங்கப்படுகிறது.
## இதனையும் காண்க
* இராம்நாத் கோயங்கா விருது (இலக்கியம்)

## மேற்கோள்கள்

## வெளி இணைப்புகள்
* Official website of the Ramnath Goenka Excellence in Journalism Awards
* 43 winners felicitated at Ramnath Goenka Awards for excellence in journalism, Year 2019 and 2020
பகுப்பு:ஊடகவியலாளர்களுக்கான விருதுகள்
தையாசு கேரினாட்டா

**தையாசு கேரினாட்டா** (*Ptyas carinata*) என்பது பொதுவாக இணைச் சாரைப்பாம்பு என்று அழைக்கப்படும். இது கொலுப்பிரிடே பாம்புக் குடும்பத்தினைச் சார்ந்த ஓர் சிற்றினமாகும். இந்த பாம்பு இந்தோனேசியா, மியான்மர், மலேசியா, தாய்லாந்து, பிலிப்பைன்ஸ், கம்போடியா, இந்தியா, வியட்நாம், லாவோஸ் மற்றும் சிங்கப்பூரில் காணப்படுகிறது. அதிகம் அறியப்படாத இந்த சிற்றினம், உயிருள்ள பாம்பு இனங்களில் பாதிக்கும் மேலானவற்றை உள்ளடக்கிய கொலுப்பிடே குடும்பத்திலுள்ள மிகப்பெரிய சிற்றினமாக இருக்கலாம். தைவானில் இந்த இனத்தின் பாம்புகளின் அறியப்பட்ட பாம்பின் நீளம் 1.12 முதல் 2.75 மீ (4 அடி முதல் 9 அடி வரை) வரை அளவிடப்பட்டுள்ளது. இருப்பினும், இதன் அதிகபட்ச நீளம் சுமார் 4 மீட்டர் என்று கூறப்படுகிறது. ஆண் பாம்புகளின் சராசரி அளவு பெண் பாம்புகளை விடச் சற்றே பெரியதாக இருப்பதாகக் கூறப்படுகிறது. இந்தோனேசியாவில் பல்லிகள் குறிப்பிடத்தக்க இரையாகக் கருதப்பட்டாலும், இவை கொறித்துண்ணிகள் போன்ற பல்வேறு இரைகளை சில சந்தர்ப்பங்களில் வேட்டையாடுபவையாக இருக்கலாம்.

## மேற்கோள்கள்

## வெளி இணைப்புகள்

* 
* படம் நோயல் தாமஸ்-மேக்ரிச்சி வடக்கு மத்திய நீர்ப்பிடிப்பு இயற்கை காப்பகம், சிங்கப்பூர்
* புகைப்படம் ஜான் வரிகோஸ்-மவுண்ட் ரிமாவ், சிபிதாங்-மலேசியா
* டோய் சுதெப்-புய் தேசியப் பூங்காவின் இனங்கள்
* தாய்லாந்தில் உள்ள Ptyas carinata

பகுப்பு:ஊர்வன
பகுப்பு:சாரைப்பாம்புகள்
இராம்நாத் கோயங்கா விருது (இலக்கியம்)

**இலக்கியத்திற்கான இராம்நாத் கோயங்கா விருது** அல்லது **ராம்நாத் கோயங்கா சாகித்ய சம்மான்** (*Ramnath Goenka Sahithya Samman*) இந்திய மொழிகளில்  சிறந்த இலக்கியப் படைப்பாளிகளுக்கு வழங்கப்படும் இலக்கிய விருது ஆகும். இவ்விருது தினமணி மற்றும்  இந்தியன் எக்ஸ்பிரஸ் செய்திப் பத்திரிக்கைகளின் நிறுவனத் தலைவரான ராம்நாத் கோயங்கா நினைவு அறக்கட்டளை மூலம் செப்டம்பர் 2023ஆம் ஆண்டு முதல் வழங்கப்படுகிறது. இந்த விருது ரொக்கப் பரிசு மற்றும் பாராட்டுச் சான்றிதழ் கொண்டது.
## 2023-இல் விருது பெற்றவர்கள்
* பெருமாள் முருகன் - இலக்கியம் - 2 இலட்சம் ரொக்கம் மற்றும் பாராட்டுச் சான்றிதழ்
* அனிருத் கனிசெட்டி - சிறந்த புனைகதை அல்லாத வரலாற்று நூலான *லார்ட்ஸ் ஆஃப் தி டெக்கான்:சாளுக்கியர்கள் முதல் சோழர்கள் வரை* (Lords of the Deccan: Southern India from the Chalukyas to the Cholas) - 1 இலட்சம் ரொக்கம் மற்றும் பாராட்டுச் சான்றிதழ்
* தேவிகா ரேகா - சிறந்த புனைகதை நூலான *குவாட்டர் லைப்* (Quarterlife)

## 2024ல் விருது பெற்றவர்கள்
* நீரஜ் சௌத்திரி - புனை அல்லாத நூல்
* ஐஸ்வரியா ஜா - புனைகதை நூல் -*The Scent of Fallen Stars*
* ரஸ்கின் பாண்ட்  - இலக்கியத்திற்கான வாழ்நாள் சாதனையாளர்

## இதனையும் காண்க
* இராம்நாத் கோயங்கா விருது (ஊடகவியல்)

## மேற்கோள்கள்

பகுப்பு:இந்திய இலக்கிய விருதுகள்
தோட்ட ஆந்தை

thumb|பொறி  ஆந்தை.
**தோட்ட ஆந்தை** (*Garden owl*) என்பது கொம்பு ஆந்தை ஒத்த ஒரு சோளக்காட்டுப் பொம்மை வடிவமாகும். இது பொதுவாக விவசாய மற்றும் நகர்ப்புற சூழல்களில் தீங்குயிரிகள், குறிப்பாகப் பறவைகள் அல்லது கொறித்துண்ணிகளைத் தடுக்கப்  பயன்படுத்தப்படுகிறது.

## தயாரிப்பும் வடிவமைப்பும்
நவீனத் தோட்ட ஆந்தைகள் பொதுவாக நெகிழியினால் செய்யப்பட்ட அச்சுகளிலிருந்து உருவாக்கப்படுகின்றன. இந்தத் தோட்ட ஆந்தைகளை உற்பத்தி செய்யப் பல நிலையங்கள் உள்ளன. இந்த பொம்மைகளில் அமைக்கப்பட்டிருக்கும் சுழலும் தலை, காற்றால் இயங்கும் இறக்கைகள் பெரும்பாலும் உயிருள்ள ஆந்தைகளின் நடத்தையைப் பிரதிபலிக்கவும், தோட்ட ஆந்தையின் தீங்குயிரிகளைத் தடுக்கும் திறனை அதிகரிக்கவும் பயன்படுத்தப்படுகின்றன. தோட்ட ஆந்தைக்குப் பல தொழில்நுட்ப புதுப்பிப்புகள் சூரிய சக்தி எந்திரம் பொருத்தப்பட்டும், அசைவூட்ட உணர்விகளுடனும், மறைக்கப்பட்ட புகைப்படக் கருவிகளுடனும் உற்பத்தி செய்யப்படுகின்றன.

## செயல்திறன்
தோட்ட ஆந்தைகளின் பயன்பாடு காரணமாக தீங்குயிரிகளின் தாக்குதல் தற்காலிகமாகக் குறையலாம். ஆனால் காலப்போக்கில் இச்செயல்பாடு தன் செயல்திறனை படிப்படியாக இழக்க நேரிடும். நகர்த்துவது, ஒலிச் சேர்ப்பு, அல்லது சூழல் பிரதிபலிப்பு தோட்ட ஆந்தையின் செயல்திறனினை நீண்ட நாட்களுக்கு அதிகரிக்கும் முறைகளாகும்.

## வரலாறு
வேட்டையாடும் தூண்டில் பொறி தோட்ட ஆந்தைகளின் ஆரம்ப முன்னோடியாகும். பூர்வீக அமெரிக்கர்கள் மற்றும் ஐரோப்பியர்கள் இருவரும் மூலோபாய வேட்டை நடைமுறைகளில் பறவைப் பொறிகளைப் பயன்படுத்தினர். 1400களிலிருந்து வேட்டைப் பொறிகள் பயன்படுத்தப்பட்டாலும், பயிர்களில் பறவைகளின் சேதத்தைக் குறைப்பதற்கான முயற்சிகளை ஐரோப்பியப் பதிவுகள் காட்டுகின்றன. தீங்குயிரிகளைக் கட்டுப்படுத்துவது பற்றிய புத்தகங்கள் 1600களில் எழுதப்பட்டன. அமெரிக்க ஆந்தை பொறி 1900களிலிருந்து பால்சா மரம், பேப்பியர்-மாச் மற்றும் தோல் போன்ற பொருட்களால் செய்யப்பட்டன.

## மேற்கோள்கள்

பகுப்பு:ஆந்தைகள்
செப்பு நாடா

thumb|5 மிமீ ஒட்டுதல் ஆதரவு செப்பு நாடா
**செப்பு நாடா** (*Copper tape*) என்பது மெல்லிய செம்பு துண்டானது, பெரும்பாலும் ஒட்டும் பசையுடன் கூடியதாகும். இது பெரும்பாலான வன்பொருள் மற்றும் தோட்டக்கலை கடைகளிலும், சில நேரங்களில் மின்னணு கடைகளிலும் கிடைக்கின்றது. இந்தச் செப்பு நாடா, தோட்டங்கள், தொட்டிகளில் நடப்படும் தாவரங்கள், பழ மரங்களின் தூர், பிற மரங்களிலும் புதர்களிலும் ஓடில்லா நத்தை,  நத்தைகளைக் கட்டுப்படுத்தப் பயன்படுத்தப்படுகிறது. மின்காந்தக் கவசம், மின்னணுவியலில் குறைந்த அளவிலான மேற்பரப்பு ஏற்றம் செலுத்து கம்பி போன்ற பிற பயன்பாடுகளுக்கும், ஒளி ஊடுருவும் விளக்குகள் உற்பத்தியிலும் இது பயன்படுத்தப்படுகிறது. இது இரண்டு வடிவங்களில் - கடத்தும் பிசின் மற்றும் கடத்தும் தன்மையில்லா பிசினுடன்  (இது மிகவும் பொதுவானது) கிடைக்கின்றது.

## மேற்கோள்கள்

பகுப்பு:செப்பு
பக்-ஏ-சால்ட்

**பக்-ஏ-சால்ட்** (*Bug-A-Salt*) என்பது மென்மையான உடலினைக் கொண்ட பூச்சிகளை உப்புத் துகள்களால் தாக்கிக் கொல்லப் பயன்படுத்தப்படும் நெகிழி சுடுகலனின் வணிகப் பெயர் ஆகும்.

## விளக்கம்
பக்-ஏ-உப்பு சாதனம் நுண்ணிய சமையல் உப்பை நச்சுத்தன்மையற்ற எரிபொருள்களாகப் பயன்படுத்துகிறது. நெகிழி வேட்டைத்துப்பாக்கி மூலம் 80 வெளியேற்றங்கள் வரை உப்பை தெளிக்க வடிவமைக்கப்பட்டுள்ளது. இது ஒரு வேட்டைத் துப்பாக்கியிலிருந்து வெடிக்கும் முறையைப் போலவே ஒரு கூம்பு பரப்பு வடிவத்தை உருவாக்குகிறது.

கலிபோர்னியா தொழில்நுட்ப நிறுவன உயிரியலாளர் மைக்கேல் டிக்கின்சன் கூறுகையில், ஈக்கள் சிறிய உப்புத் துகள்களின் தாக்குதலைத் தாங்க முடியாது. ஆனால் கணுக்காலிகளின் புறவன் கூடு இத்தாக்குதலிலிருந்து இவற்றைப் பாதுகாக்கும். இருப்பினும் இவை அதிர்ச்சியடைகின்றன.

## வரலாறு
பக்-ஏ-சால்ட் லோரென்சோ மாகியோர் என்பவரால் உருவாக்கப்பட்டு 2012இல் காப்புரிமை பெறப்பட்டது. குழப்பத்தை உருவாக்காமல், தூரத்தில் உள்ள வீட்டு ஈக்களைக் கொல்லும் கருவியை மாகியோர் கண்டுபிடித்தார்.

இசுகெல் இன்க் நிறுவனம் தனது பக்-ஏ-சால்ட் தயாரிப்பை 2012ஆம் ஆண்டில் இண்டிகாகோ இயங்குதளத்தில் அறிமுகப்படுத்தியது. செப்டம்பர் 11,2012 அன்று இசுகெல்லின் பொது நிதியுதவி பிரச்சாரத்தின் முடிவில், பக்-ஏ-உப்பு துப்பாக்கியின் 21,400க்கும் மேற்பட்ட அலகுகளை விற்றது.

## மேலும் காண்க

* பறக்கும்-கொல்லும் கருவி

## மேற்கோள்கள்

## வெளி இணைப்புகள்

* நிறுவனத்தின் இணையதளம்
* இந்த சுய தயாரிக்கப்பட்ட மில்லியனர் ஈக்கள் மீது உப்பை சுடும் ஒரு 'துப்பாக்கியை' கண்டுபிடித்தார்
* ஹஃபிங்டன் போஸ்ட்-பக்-ஏ-சால்ட் வெளியீட்டு கட்டுரை
பகுப்பு:பூச்சிக் கட்டுப்பாடு
பொட்டாசியம் அறுபுளோரோ ஆர்சனேட்டு

**பொட்டாசியம் அறுபுளோரோ ஆர்சனேட்டு** (*Potassium hexafluoroarsenate*) என்பது KAsF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
ஆர்சனிக்கு பெண்டாபுளோரைடுடன் பொட்டாசியம் புளோரைடைச் சேர்த்து நேரடியாக வினைபுரியச் செய்தால் பொட்டாசியம் அறுபுளோரோ ஆர்சனேட்டு உருவாகும்.

::AsF5 + KF → KAsF6

பொட்டாசியம் பெர்புரோமேட்டு முன்னிலையில்  ஆர்சனிக்கு பெண்டாபுளோரைடுடன் ஐதரோபுளோரிக் அமிலத்தைச் சேர்த்து வினைபுரியச் செய்தாலும் பொட்டாசியம் அறுபுளோரோ ஆர்சனேட்டு உருவாகிறது:

::KBrO4 + 3HF + 2AsF5 + KF -> KAsF6 + AsF6[H3O]

ஐதரோபுளோரிக் அமிலத்தின் முன்னிலையில் ஆர்சனிக்கு பெண்டாபுளோரைடுடன் பொட்டாசியம் குளோரைடு வினைபுரிந்தாலும் பொட்டாசியம் அறுபுளோரோ ஆர்சனேட்டு உருவாகிறது:

::AsCl5 + KCl + 6HF -> KAsF6 + 6HCl

## இயற்பியல் பண்புகள்
பொட்டாசியம் அறுபுளோரோ ஆர்சனேட்டு வெள்ளை நிறத்தில் தூளாகக் காணப்படும். சாதாரண நிலைமைகளின் கீழ் இச்சேர்மம் நிலைப்புத்தன்மை கொண்டிருக்கும். உருகுநிலை சுமார் 400 ° செல்சியசு ஆகும். எளிதில் தீப்பற்றி எரியாது. வலுவான ஆக்சிசனேற்ற முகவர்களுடன் பொருந்தாது.

## பாதுகாப்பு
பொட்டாசியம் அறுபுளோரோ ஆர்சனேட்டு விழுங்கும்போது அல்லது உள்ளிழுக்கும்போது நச்சுத்தன்மை வாய்ந்தது மற்றும் சுற்றுச்சூழலுக்கு ஆபத்தானது. இது ஒரு புற்றுநோய் ஊக்கியாக கருதப்படுகிறது. ஐதரசன் புளோரைடு, பொட்டாசியம் ஆக்சைடு மற்றும் ஆர்சனிக் ஆக்சைடுகள் ஆகியவை தீயின் போது ஏற்படும் அபாயங்களாகும்.

## மேற்கோள்கள்


பகுப்பு:புளோரோ அணைவுச் சேர்மங்கள்
பகுப்பு:பொட்டாசியம் சேர்மங்கள்
பகுப்பு:புளோரோ மெட்டலேட்டுகள்
பகுப்பு:ஆர்சினைடுகள்
பொட்டாசியம் அறுபுளோரோயிரேனேட்டு

**பொட்டாசியம் அறுபுளோரோயிரேனேட்டு** (*Potassium hexafluororhenate*) என்பது K2ReF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
பொட்டாசியம் ஆறயோடோயிரேனேட்டுடன் (K2ReI6) பொட்டாசியம் புளோரைடும் ஐதரசன் அயோடைடும் சேர்ந்த கலவையைச் சேர்த்து  வினைபுரியச் செய்தால் பொட்டாசியம் அறுபுளோரோயிரேனேட்டு உருவாகும்.

K2ReI6 அல்லது K2ReCl6 உடன் KHF2 சேர்மத்தைச் சேர்த்து வினைபுரியச் செய்தாலும் பொட்டாசியம் அறுபுளோரோயிரேனேட்டு உருவாகும்.

## இயற்பியல் பண்புகள்
*P*3*m*1 என்ற இடக்குழுவில்  வகை படிகங்களாக முக்கோணவமைப்பில் பொட்டாசியம் அறுபுளோரோயிரேனேட்டு வெளிர் இளஞ்சிவப்பு நிறத்தில் படிகமாகிறது.

## மேற்கோள்கள்


பகுப்பு:பொட்டாசியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:இரேனியம் சேர்மங்கள்
சென்னானூர்

**சென்னானூர்** என்பது இந்தியாவின் தமிழ்நாடு மாநிலத்தில் கிருஷ்ணகிரி மாவட்டத்திலுள்ள ஊத்தங்கரை ஊராட்சி ஒன்றியத்தின்
கெங்கபிரம்பட்டி ஊராட்சிக்கு உட்பட்ட ஒரு கிராமம் ஆகும்.
## அமைவிடம்
கடல் மட்டத்திலிருந்து சுமார் 366.53 மீ. உயரத்தில், () என்ற புவியியல் ஆள்கூறுகள் கொண்டு இக்கிராமம் ஊத்தங்கரை வட்டத்தில் அமைந்துள்ளது.

## தொல்லியல் முக்கியத்துவம்
தமிழ்நாட்டின் கற்கால பண்பாட்டுச் சுவடுகளால், சிறப்பான தொல்லியல் களமாக சென்னானூர் திகழ்கிறது.

சென்னானூர் பகுதியில் நடத்தப்பட்ட தொல்லியல் அகழ்வாய்வுகள் மூலம் இதுவரை 327 தொல்பொருட்கள் கண்டெடுக்கப்பட்டுள்ளன. சங்க காலத்திய பொருட்களாகக் கூறப்படும் சங்கு வளையல் துண்டுகள், கண்ணாடி வளையல் துண்டுகள், சுடுமண் முத்திரை, தக்களி, வட்டச் சில்லுகள், சுமார் நான்காயிரம் ஆண்டுகளுக்கு முந்தைய வெட்டுக் கருவி, இடைக்கால வரலாற்றைச் சார்ந்தாகக் கருதப்படும் இரும்பினால் தயாரிக்கப்பட்ட ஏர்க்கலப்பையினுடைய கொழுமுனை மற்றும் தமிழி எழுத்துக்கள் பொறிக்கப்பட்ட பானை ஓடுகள், மூடியுடன் கூடிய பானை, தொட்டி, பாசிமணிகள், உறை கிணறு, சுடுமண் கிண்ணங்கள், வெள்ளியினாலான முத்திரைக் காசு, செம்பினாலான அஞ்சனக் கோல், சிவப்பு வண்ணக் கொள்கலன், தந்தத்தாலான பகடைக்காய், பாறை ஓவியங்கள், கற்காலக் கோடரி மற்றும் சுடுமண் சிற்பம் ஆகியவை இவ்வூரின் தொல்லியல் துறையின் அகழாய்வுகளின் போது கிடைக்கப்பெற்ற பொருட்களில் முக்கியமானவையாகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்